3 หุ้นไทยติดอันดับท็อป 10 ของโลก  ทอท.-รพ.กรุงเทพ- ปูนใหญ่
ตลาดหลักทรัพยฺ์ฯ จัดอันดับขนาดหุ้นไทยอิงหุ้นในอุตสาหกรรมของโลก ทิศทางดีขึ้นตามลำดับ กลุ่มสนามบิน -การแพทย์-วัสดุก่อสร้าง นำโด่งติดท็อป10ของโลก
16 ธ.ค. 2562

ตลาดหลักทรัพยฺ์ฯ จัดอันดับขนาดหุ้นไทยอิงหุ้นในอุตสาหกรรมของโลก ทิศทางดีขึ้นตามลำดับ กลุ่มสนามบิน -การแพทย์-วัสดุก่อสร้าง นำโด่งติดท็อป10ของโลก
รายงานข่าวจากฝ่ายวิจัย ตลาดหลักทรัพย์แห่งประเทศไทย เปิดเผยว่า ตลาดหลักทรัพย์ฯได้จัดอันดับขนาดหุ้นไทยเมื่อเทียบกับหุ้นในอุตสาหกรรมเดียวกันทั่วโลก เพื่อบันทึกเป็นสถิติ และติดตามการเปลี่ยนแปลงในปีต่อๆ ไป โดยใช้มูลค่าหลักทรัพย์ตามราคาตลาด( มาร์เก็ตแคป) ในสกุลเงินดอลลาร์สหรัฐเป็นเกณฑ์ในการจัดอันดับ ในจำนวน 27  กลุ่มอุตสาหกรรม
สำหรับหุ้นไทยมีขนาดใหญ่ติดท็อป 10 ของโลกอยู่ 3 อุตสาหกรรม ได้แก่ กลุ่มสนามบิน กลุ่มการแพทย์ และกลุ่มวัสดุก่อสร้าง ดังนี้1.AOT บริษัทท่าอากาศยานไทย ฯ มีมาร์เก็ตแคปใหญ่เป็นอันดับ 1 ของโลกในกลุ่มสนามบิน2.BDMS บริษัท กรุงเทพดุสิตเวชาการ ฯ มีมาร์เก็ตแคปใหญ่เป็นอันดับ 3 ของโลกในกลุ่มการแพทย์3.SCG บริษัทปูนซิเมนต์ไทย ฯ มีมาร์เก็ตแคปใหญ่เป็นอันดับ 8 ของโลกในกลุ่มวัสดุก่อสร้าง
ทั้งนี้เมื่อพิจารณาในระดับอาเซียน หุ้นไทยมีขนาดใหญ่ที่สุดในอาเซียนใน 7 อุตสาหกรรม ได้แก่ กลุ่มสนามบิน กลุ่มการแพทย์ กลุ่มวัสดุก่อสร้าง กลุ่มสินเชื่อเพื่ออุปโภคบริโภค กลุ่มพลังงาน กลุ่มโรงแรม และกลุ่มค้าปลีก
อย่างไรก็ตาม ด้วยจำนวนหุ้นที่แตกต่างกันในแต่ละกลุ่มอุตสาหกรรม จึงคำนวณอันดับของหุ้นไทยเทียบกับจำนวนหุ้นทั่วโลกในกลุ่มอุตสาหกรรมนั้น พบว่า หุ้นไทยใหญ่ติดอันดับ top decile หรือ อยู่ในกลุ่มที่มีขนาดใหญ่ที่สุด 10% แรกของอุตสาหกรรมใน 17 กลุ่มอุตสาหกรรมด้วยศักยภาพของธุรกิจไทย โอกาสในการเติบโตจะสะท้อนในราคาหุ้น และมาร์เก็ตแคปที่เพิ่มขึ้น และมีอันดับที่ดีขึ้นเมื่อเทียบกับหุ้นทั่วโลกในปีต่อๆ ไป